Enhavas iujn ajn de miaj terminoj
#000004
Retoso estas la nova evento de TEJO (Tutmonda Esperantista Junulara Organizo), organizita de gejunuloj por gejunuloj, kaj ĝi okazos inter la 2-a kaj la 5-a de aprilo.
#000005
Retoso estas kalemburo de ‘Reto’ kaj ‘Etoso’, kaj tio montras, kian eventon ni planas fari. Ĝi estos internacia evento, senpaga por TEJO-anoj, plena je programeroj kiel laborgrupoj, koncertoj, prelegoj kaj ludoj. Estos ankaŭ interesaj babilrondo pri temoj kiel Tron-ludo (populara televida serio) aŭ Harry Potter, krom la tradiciaj temoj kiel lingvolernado! Jen la provizora programo.
#000006
Pro la pandemio, multaj eventoj okazas rete. Tiu nova medio havas multajn avantaĝojn por Esperantujo. Ekzemple, la reta Internacia Junulara Kongreso (IJK) allogis multajn novajn homojn al la movado kaj estis la plej internacia IJK iam ajn: en ĝi partoprenis homoj el 52 landoj! Konsiderinte la avantaĝojn de retaj eventoj por la movado, ni volis kapti la okazon por krei ion novan. Tiel ekestis Retoso!
#000007
Retoso jam naskiĝis tutmonde! En nia teamo estas organizantoj kaj helpantoj el Azio, Sudameriko, Eŭropo kaj Afriko. Ni ĉiam pretas havi aliajn helpantojn por kunlabori kaj krei vere tutmondan eventon. Retoso okazos en pluraj hor-zonoj (ne nur eŭropaj, kiel tro ofte okazas). Ni volas allogi novulojn kaj krei retajn aranĝojn, kie homoj povos libere interagi.
#000008
Kion Retoso donos al ni?
#000009
Retoso donos al ni ĉion! Ni lernis dum la unuaj retaj eventoj, kiel proponi sufiĉe da diverseco en programeroj, por ĉiu-speca partoprenanto. Se vi ŝatas kulturon, vi povos aŭskulti prelegojn pri literaturo kaj lingvoj. Se vi volas lerni ion novan, ne mankos diversaj laborgrupoj. Se vi deziras umi kun esperantistoj el la tuta mondo, vi povos babiladi kaj ludi en Retoso. Se vi emas politikumi, ne maltrafu la okazon partopreni en debatoj dum nia renkontiĝo. Kroma okazaĵo estos la Simpozio de IRIS (Internacia Reta Interfaka Simpozio), kiu enhavos prelegojn kaj diskutojn pri multaj diversaj fakoj kiel matematiko, psikologio, artoj ktp.
#000010
Jen momento por amuziĝi, lerni kaj renkontiĝi kun amikoj en Esperantujo! Aliĝu plej malfrue la 27-an de marto por ne maltrafi gravajn programerojn. Baldaŭ ni donos informojn pri premio por la fruaj aliĝintoj!
#000011
Vi povas legi pri la evento kaj aliĝi ĉi tie.
#000013
Ni ankaŭ invitas vin ŝati nian paĝon kaj aliĝi al la evento ĉe Fejsbuko, kaj partopreni en la grupo de Telegramo.
#000014
aliĝi: aldoniĝi, almetiĝi, membriĝi, aparteniĝi al, iĝi partoprenanto en io.
avantaĝo: tio, kio alportas pli bonan situacion, gajnon aŭ utilon.
debato: organizita diskuto kun difinitaj reguloj.
etoso: ĝenerala sento, kiun la ĉirkaŭaĵo prezentas al la ĉeestantoj.
evento: aparta, sufiĉe grava okazaĵo.
Fejsbuko (Facebook): nomo de retejo, kie la homoj interŝanĝas informojn, opiniojn, fotojn ktp.
hor-zono: ĉiu el la disdividoj de la tero, kie ĉiuj lokoj havas la saman horon laŭ la horloĝo.
#000015